**Αντιφών, Περί του Ηρώδου φόνου 74-75**

Για το κείμενο

Ο Αντιφών ο Ραμνούσιος, γεννήθηκε πιθανόν το 480 π.Χ. και πέθανε το 410 π.Χ.. Καταγόταν από τον Ραμνούντα της Αττικής και ήταν Αθηναίος πολιτικός. Ο λόγος «Περὶ τοῦ Ἠρώδου φόνου» γράφτηκε για τον Ευξίθεο. Ο Ευξίθεος, ήταν ένας νεαρός από τη Μυτιλήνη, κατηγορήθηκε για τον φόνο ενός αθηναίου πολίτη, του Ηρώδη, και δικάστηκε σε αθηναϊκό δικαστήριο. Στο απόσπασμα που ακολουθεί ο κατηγορούμενος, για να διευκολύνει τη θέση του, αρχίζει να απολογείται για τον πατέρα του, όχι γιατί ο πατέρας του κατηγορήθηκε για τον φόνο, αλλά για να δείξει στους δικαστές τη διαγωγή της οικογένειάς του απέναντι στους Αθηναίους, άρα και απέναντι στο θύμα, τον Ηρώδη, και μ' αυτόν τον τρόπο να διευκολύνει τη θέση του.

**Το κείμενο**

[74] δεῖ δέ με καὶ ὑπὲρ τοῦ πατρὸς ἀπολογήσασθαι. καίτοι γε πολλῷ μᾶλλον εἰκὸς ἦν ἐκεῖνον ὑπὲρ ἐμοῦ ἀπολογήσασθαι, πατέρα ὄντα: ὁ μὲν γὰρ πολλῷ πρεσβύτερός ἐστι τῶν ἐμῶν πραγμάτων, ἐγὼ δὲ πολλῷ νεώτερος τῶν ἐκείνῳ πεπραγμένων, καὶ εἰ μὲν ἐγὼ τούτου ἀγωνιζομένου κατεμαρτύρουν ἃ μὴ σαφῶς ᾔδη, ἀκοῇ δὲ ἠπιστάμην, δεινὰ ἂν ἔφη πάσχειν ὑπ᾽ ἐμοῦ: [75] νῦν δὲ ἀναγκάζων ἐμὲ ἀπολογεῖσθαι ὧν ἐγὼ πολλῷ νεώτερός εἰμι καὶ λόγῳ οἶδα, ταῦτα οὐ δεινὰ ἡγεῖται εἰργάσθαι. ὅμως μέντοι καθ᾽ ὅσον ἐγὼ οἶδα, οὐ προδώσω τὸν πατέρα κακῶς ἀκούοντα ἐν ὑμῖν ἀδίκως. καίτοι τάχ᾽ ἂν σφαλείην, ἃ ἐκεῖνος ὀρθῶς ἔργῳ ἔπραξε, ταῦτ᾽ ἐγὼ λόγῳ μὴ ὀρθῶς εἰπών: ὅμως δ᾽ οὖν κεκινδυνεύσεται.

**Λεξιλογικά**

* **εἰκός ἐστι:** είναι πιθανό, εύλογο, λογικό, φυσικό
* **καταμαρτυρέω-ῶ:** μαρτυρώ εναντίον, δίνω μαρτυρική κατάθεση εναντίον κάποιου
* **καταμαρτυρω τινος:** καταθέτω μαρτυρία εναντίον κάποιου, κατηγορώ κάποιον
* **καταμαρτυρουμαι τινος:** καταθέτω μαρτυρία εναντίον κάποιου, κατηγορώ κάποιον
* **ἐπ-ίσταμαι:** γνωρίζω κάτι ως γεγονός, γνωρίζω με βεβαιότητα, γνωρίζω καλά
* **ἀπόστασις:** επανάσταση, εξέγερση, ανταρία
* **ἁμαρτάνω:** αποτυγχάνω να κάνω, ξεφεύγω από τον στόχο μου, χάνω τον στόχο μου, αστοχώ, κάνω λάθος, παραπλανούμαι
* **των εμων πεπραγμένων:** από τις δικές μου πράξεις
* **ακοη:** εξ ακοής
* **δεινός:** φοβερός, ικανός, επιδέξιος
* **τά δεινά:** κίνδυνος, συμφορές
* **δεινά πάσχειν:** δεινοπαθούσε
* **πολλω μάλλον :**πολύ περισσότερο
* **πράγμα:** υπόθεση
* **αγωνίζομαι:** αγωνίζομαι, μάχομαι, προσπαθώ, κοπιάζω, πλέκομαι σε δικαστικό αγώνα

**ΠΕΡΙΦΡΑΣΕΙΣ ΤΟΥ ΑΓΩΝΙΖΟΜΑΙ:**

* ΚΑΘΙΣΤΑΜΑΙ / ΑΦΙΚΝΟΥΜΑΙ ΕΙΣ ΑΓΩΝΑ: οδηγούμαι/ μπλέκομαι σε δικαστικό αγώνα
* ΑΓΩΝΙΖΟΜΑΙ ΓΡΑΦΗΝ/ ΔΙΚΗΝ: υπερασπίζομαι μέχρι το τέλος υπόθεση στο δικαστήριο

**ΣΥΝΘΕΤΑ ΤΟΥ ΑΓΩΝΙΖΟΜΑΙ:**

* ΔΙΑΓΩΝΙΖΟΜΑΙ: αγωνίζομαι με αποφασιστικότητα, πολεμώ μέχρι το τέλος
* ΚΑΤΑΓΩΝΙΖΟΜΑΙ: υπερισχύω, νικώ
* ΣΥΝΑΓΩΝΙΖΟΜΑΙ: αγωνίζομαι μαζί με κάποιον εναντίον άλλου
* **εργάζομαι:** εργάζομαι, ασχολούμαι, κατασκευάζω, προξενώ, διαπράττω, πράττω

**ΣΥΝΘΕΤΑ ΤΟΥ ΕΡΓΑΖΟΜΑΙ:**

* ΕΞΕΡΓΑΖΟΜΑΙ ΤΙ: κάνω κάτι, συμπληρώνω, καταστρέφω
* ΠΕΡΙΕΡΓΑΖΟΜΑΙ ΤΙ: ασχολούμαι με κάτι
* ΑΠΕΡΓΑΖΟΜΑΙ ΤΙ: αποτελειώνω κάτι
* ΚΑΤΕΡΓΑΖΟΜΑΙ ΤΙ: κάνω κάτι με πολλή φροντίδα
* ΣΥΝΕΡΓΑΖΟΜΑΙ ΤΙΝΙ: κάνω κάτι μαζί με κάποιον
* **σφάλλομαι:** κάνω σφάλμα, αποτυγχάνω// Π.Φ. { βλάπτομαι, νικιέμαι}
* **λογω:** φαινομενικά, προφορικά
* **επίσταμαι:** γνωρίζω
* **είργασμαι:** διαπράξει
* **κακως ακούω:** κακολογούμαι
* **απολογουμαι:** υπερασπίζομαι, απολογούμαι, δικαιολογώ
* **σαφως:** με σαφήνεια
* **τάχα:** ίσως
* **ορθως:** σωστά